આકાશ આ બધું જોઈ રહ્યો હતો. લોકો પણ મોજથી આ કન્ડકટરની વાણી અને વર્તન જોઈ રહ્યા હતા. આકાશ માટે આ નવું હતું.. એને એસટી માં બેસવું ફરજીયાત હતું. કારણકે મસાલાની જે કંપની હતી એ એને રોજનું એસ ટી નું જેટલું ભાડું થાય એ એક્સ્ટ્રા ચુકવતી હતી.. એસ ટીનો બહુ સારો અનુભવ તો આકાશ ને હતો નહિ. ખાલી બસ હોય લગભગ.. સીટો તૂટેલી હોય..ગંદકીનો પાર ના હોય.. રાજકુમારોની જેમ ડ્રાઈવર અને કંડકટર આવે.. રસ્તા પર બસ જાણે એવી રીતે ચલાવે કે તમારા પાંસળા અને હાડકા ખોખરા થઇ જાય!! પણ આ અનુભવ એના માટે સાવ નવો હતો.. એનાથી અનાયાસ બોલી જવાયું..